Долбоор

**КЫРГЫЗ РЕСПУБЛИКАСЫНЫН**

**МИНИСТРЛЕР КАБИНЕТИНИН ТОКТОМУ**

**Кыргыз Республикасынын Өкмөтүнүн 2016-жылдын 11-августундагы № 440 “Кыргыз Республикасынын белгилүү бир мергенчилик жерлеринде мергенчилик чарба ишин жүргүзүү укугун юридикалык жактарга берүү конкурсун өткөрүүнүн тартиби жөнүндө жобону бекитүү тууралуу” токтомуна өзгөртүү жана толуктоо киргизүү жөнүндө**

Юридикалык жактарга белгилүү бир аңчылык жерлеринде мергенчилик чарба ишин жүргүзүү максатында, “Кыргыз Республикасынын Министрлер Кабинети жөнүндө” Кыргыз Республикасынын конституциялык Мыйзамынын 13, 17-беренелерине ылайык Кыргыз Республикасынын Министрлер Кабинети токтом кылат:

1. Кыргыз Республикасынын Өкмөтүнүн 2016-жылдын 11-августундагы № 440 “Кыргыз Республикасынын белгилүү бир мергенчилик жерлеринде мергенчилик чарба ишин жүргүзүү укугун юридикалык жактарга берүү конкурсун өткөрүүнүн тартиби жөнүндө жобону бекитүү тууралуу” токтомуна төмөнкүдөй өзгөртүү киргизилсин:

жогоруда аталган токтом менен бекитилген Кыргыз Республикасынын белгилүү бир мергенчилик жерлеринде мергенчилик чарба ишин жүргүзүү укугун юридикалык жактарга берүү конкурсун өткөрүүнүн тартиби жөнүндө жободо:

төмөнкүдөй мазмундагы 651-пункт менен толукталсын:

“651. Кыргыз Республикасынын белгилүү мергенчилик жерлеринде мергенчилик чарба иштерин жүргүзүү укугун юридикалык жактарга берүүгө конкурс өткөрүү өз убагында жана (же) мүмкүн болбогон учурда, анда бул мергенчилик жерлерге мурда түзүлгөн мындай келишимдердин колдонулушу Конкурсту уюштуруучунун буйругу менен кийинки мезгилге, бирок айлана-чөйрөнү коргоо чөйрөсүндөгү Кыргыз Республикасынын мыйзамдарын бузбаган жана келишимдик милдеттенмелерди аткарган тиешелүү аңчылыкты пайдалануучу менен 12 айдан ашык эмес мөөнөткө узартылат.”

2. Кыргыз Республикасынын Жаратылыш ресурстары, экология жана техникалык көзөмөл министрлиги ушул токтомдон келип чыгуучу чараларды көрсүн.

3. Бул токтомдун аткарылышын көзөмөлдөө Кыргыз Республикасынын Президентинин жана Министрлер Кабинетинин чечимдерин аткарууну контролдоо башкармалыгына жүктөлсүн.

3. Бул токтом расмий жарыяланган күндөн тартып жети күн өткөндөн кийин күчүнө кирет.

**Кыргыз Республикасынын**

**Министрлер Кабинентинин**

**Төрагасы А.У. Жапаров**